Kazícka Kýčera

Kazícka Kýčera (Javorníky – Čadca. Turistická mapa. 1 : 50 000. Harmanec: VKÚ, a. s.Podrobný autoatlas – Slovenská republika 1 : 100 000. Harmanec: VKÚ, a. s., 2008. ISBN 978-80-8042-509-8, s. 12) je najvyšší vrch geomorfologickej časti Rakovská hornatina vo východnej časti pohoria Javorníky.

 Polohopis 
Nachádza sa približne  severovýchodne od Dlhého Poľa, na hranici katastrálneho územia tejto obce a obce Divina. Leží v južnej časti Rakovskej hornatiny, v juhovýchodnej časti podcelku Vysoké Javorníky. Vďaka značnej nadmorskej výške ponúka síce porastom obmedzené, no ďaleké výhľady na široké okolie.

Kazícka Kýčera leží v strede rozsiahleho masívu, ktorý je súčasťou horského hrebeňa, vedúceho od Dlhej nad Kysucou na severe, až po Svederník na juhu. Z vrcholov presahujúcich  sú v susedstve severne ležiaca Capová (), južne ležiaca Čierťaž () a na juhovýchode aj Ráztoka (). Západne orientované svahy odvádzajú vodu horskými potokmi do Dlhopoľky a odtiaľ do Váhu, z východných svahov voda putuje Rudinským potokom do rieky Kysuca. 

 Prístup 
Vrcholom Kazíckej Kýčery nevedie značkovaný chodník, no  modro značená trasa vrchol traverzom obchádza východným smerom. Značený chodník vedie z Budatína cez Sedlo pod Ráztokou popod vrchol ďalej severným smerom do Sedla pod Grapou, kde sa pripája na  červeno značenú Javornícku magistrálu. Najľahší prístup je po  z osady Mračkov (Dlhá nad Kysucou), alebo z juhovýchodu po  žltej a zo Sedla pod Ráztokou po  modrej značke. Neznačenými chodníkmi je lesom možný prístup aj z osád Štefánkovci a Dobošovci.

 Referencie 

 Externé odkazy 
 Fotogaléria KST Dlhé Pole

 Pozri aj 
 Vysoké Javorníky
 Javorníky
 Zoznam vrcholov v Javorníkoch
 Geomorfologické členenie Slovenska

Kategória:Vrchy v Javorníkoch
Kategória:Dlhé Pole
Kategória:Divina (obec)
Kategória:Vrchy v okrese Žilina
Kategória:Vrchy pod 1000 metrov na Slovensku